# Addjectif

Kékes egzimpes
Èn **addjectif**, c' est on mot ki mostere ene sacwè so on no k' i va avou.

## Addjectifs djondreces et sudjetreces

Èn addjectif djondrece u addectif epitete, c' est èn addjectif metou djusse djondant l' no, divant u après.

L' addjectif sudjetrece u atribut si rapoite å sudjet, mins gn a l' viebe «esse» u des pareys a lu (dimorer, dimani, divni) etur les deus.

## Acoird

### Addjectifs djondreces metous padvant

I s' acoirdèt todi avou l' sustantif metou padrî:

#### Omrin pluriyal

A l' omrin pluriyal, on radjoute ordinairmint on S.

*on bea spectåke / des bea**s** efants.*
Mins gn a nou candjmint po ls addjectifs k' ont ddja on S å coron:

*èn amitieus gamén; des spepieus egzercices.*
#### Femrin singulî

Å femrin singulî, on radjoute ordinairmint on E.

*on clapant live / ene forfant**e** bistoke.*
Mins n' a pont d' candjmint po ls addjectifs k' ont ddja on E å coron

*on banåve bwès / ene amiståve kimere.*
Pacô, on ristitche ene lete etimolodjike…

*on nov**ea** velo / ene nov**ele** oto*
*on betch*ou *nez / el betch*owe *rotche*
…u rcandjî l' cene k' est ddja la:

*on blan**c** tchvå / li blan**ke** dame*
*on tchén raez**if** / ene lexhe raez**ive
#### Femrin pluriyal

*Loukîz a :* «Coron -ès des addjectifs femrins pluriyals metous padvant»
Ordinairmint, e femrin pluriyal, on radjoute on coron -ès (a l' omrin).

*on ptit manaedje / des ptit**ès** måjhons*
*on stroet tchmin / des stroet**ès** voyes*
Mins, s' i gn a ddja E å coron, c' est cist E la ki dvént è; dj' ô bén, avou cist E la å coron d' l' omrin…

*on pôve om**e** / des pôv**ès** djins*
... u do femrin:

*ene bel**e** kimere / des bel**ès** åmayes.*
### Addjectifs djondreces metous padrî

Les minmes rîles po les troes prumîs cas

*li drapea almand / les sôdårs almand**son terén scaw**é** / ene waide resser**êyeon plat nåcion**å** / li fiesse nåcion**åle
### Addjectifs sudjetreces

I s' acoirdèt avou l' sudjet.
et avou l' sudjet po les addjectifs sudjetreces.

*Li saetch est plin / Li vatche est plin**ne**.*
*Il esteut todi buz**é** dins l' carcul / Vos troes feyes sont tertotes buz**êyes**.*
## Les addjectivires

C' est ene troke di mot metowe e l' plaece di l' addjectif.

Les addjectifs calkés lanawaire do francès sont cobén replaecîs pa des addjectivires ki sounèt pus walon.

*On djouweu d' tenisse **del Novele Zelande** (pus plaijhant ki …neyozelandès).*
*Li navuron **del cawe** d' on pexhon (mî ki li li naedjwere cawrece).*
## Nos addjectivreces

Des nos k' i gn a (leu, tchén, ome) polèt esse eployî come des addjectifs, et sont adon lomés **nos addjectivreces**.

*Ni soeye nén **tchén**, dene lyi 100 uros. (= tchitche, pice-crosse)*
*Il est tins por lu d' divni **ome**. (= råjhnåve, serieus)*
*Ele n' a k' 13 ans ey elle est ddja **comere**. (= elle a ddja ses regues)*
*Il est **leu** (= lourd, biesse)*
*Il est si **bådet** (= tiestou, buké)*
*Il est **pourcea** po djåzer (= i cåze måhonteuzmint).*
*Elle est si **vatche** k' ele n' est pout pus (= cerijhî d' viyaedje)*
## Plaeçaedje di l' addjectif djondrece

*Loukîz a :* Plaeçaedje di l' addjectif djondrece
E walon, li plaçaedje di l' addjectif djondrece n' est nén otomatike.

Po les cminceus et les cminceuses, on dit sovint, po fé åjhey, ki l' addjectif, e walon, si mete divant l' no come dins les lingaedjes tîxhons, dabôrd k' e francès, on l' mete padrî.

Po dire li veur, li plaeçaedje di l' addjectif est ene miete målåjhey e walon.

## Addjectif femrin pluriyal metou padvant

E walon, l' addjectif femrin pluriyal metou padvant l' no apice ene cawete -ès.

## Rimetants et sormetants

*Loukîz a :* rimetant addjectif

*Loukîz a :* sormetant addjectif
## Alére

* L. Remacle (1952) *Syntaxe du parler de La Gleize*, T. I., pp 146-165.

## Hårdêyes difoûtrinnes

* (fr) Les addjectifs (e fancès, dins l' Grosse Croejhete).
* Les addjectifs (e walon dins l' pitite croejhete).
* Sicole so les addjectifs di coleur (tot pårtant d' egzimpes e l' inglès).
* sol Wiccionaire
	+ Les addjectifs walons dedja studyîs e Wiccionaire
		- Les addjectifs femrins pluriyals metous padvant dedja studyîs e Wiccionaire
	+ Addjectifs di toplins des lingaedjes dedja studyîs e Wiccionaire